Aanvaller met motorbom eis 5 in Somalië | Nuus24
Mogadisjoe – Minstens vyf mense is dood toe ‘n selfmoordbomaanvaller in Somalië se sentrale Galkayo-streek toegeslaan het, het die polisie gesê.Die aanvaller, wat 'n motorbom gebruik het, het glo ‘n senior polisiebeampte geteiken. “Minstens vyf mense is dood, insluitend die aanvaller,” het Mohamed Abdullahi, ‘n polisiebeampte in die dorp, gesê.Sekuriteitsbronne het gesê ‘n senior polisiebeampte is in die ontploffing beseer, maar dit kon nie onafhanklik bevestig word nie.Die geweld is die jongste in ‘n rits aanvalle in die streek, waar spanning tussen vyandige politieke groepe hoog loop.– Volg Nuus24 op Twitter - Sapa - AFP